OpenLLM-France/wikimedia huggingface dataset:
# Aleš Debeljak

Aleš Debeljak foy un escriptor i poeta eslovè. Professor del Departament d'Estudis Culturals de la Universitat de Liubliana i va dirigir el Centre d'Estudis Religiosos i Culturals. Llicenciat en Literatura Comparada a la Universitat de Liubliana i doctor en Pensament Social per la Universitat de Syracuse, Nova York. Va ser becari Fulbright a la Universitat de Califòrnia i en l'Institut d'Estudis Avançats del Collegium de Budapest. Ha col·laborat com a editor a de Prague Literary Review i Verse, ha estat membre del comitè editorial del Davies Publishing Group i editor general de la sèrie Terra Incognita: Writings from Central Europe, publicada per la White Pine Press.
Considerat un dels grans poetes de l'Europa central, va publicar vuit assaigs i sis llibres de poesia en eslovè. Han estat traduïts a l'anglès els seus poemaris: Anxious Moments (1994), Dictionary of Silence (1999) i The City and the Child (1999), i els seus assaigs: Twilight of the Idols: Recollections of a Lost Yugoslavia (1994) -traduït al castellà amb el títol El crepúsculo de los ídolos: muerte del siglo veinte en los Balcanes-, Reluctant Modernity: The Institution of Art and its Historical Forms (1998) i The Imagination of Terra Incognita: Slovenian Writing 1945-1995 (1997).
Ha estat guardonat amb el Premi de la Fundació Prešeren -premi nacional del llibre eslovè-, el premi israelià de poesia per a la pau Miriam Lindberg i el premi de poesia Chiqyu, de Tokyo. La primavera del 2002 va ser professor convidat per la Universitat de Klagenfurt, Àustria.

## Referències

* ↑ «Aleš Debeljak». web. Centre de Cultura Contemporània de Barcelona (CC-BY-SA via OTRS). [Consulta: 13 abril 2016].
# Alice Ilgenfritz Jones

Alice Ilgenfritz Jones (Sugarcreek, Ohio, 9 de gener de 1846 - L'Havana, Cuba, 5 de març de 1906) fou una escriptora estatunidenca que va publicar diverses novel·les. La més cèlebre va ser Descobrint un món paral·lel: un romanç, novel·la de ciència-ficció de caràcter feminista publicada el 1893, conjuntament amb Ella Robinson Merchant i signat amb el pseudònim col·lectiu Two Women of the West (Dues dones d'Occident).
Al llarg de la seva carrera també va publicar d'altres obres, també sota pseudònim: signant com Ferris Jerome: High-Water-Mark (1879) o, amb el seu nom autèntic, Beatrice de Bayou Têche (1895) i El Cavaller de Sant Dionís (The Chevalier de Saint Denis, 1900). També va escriure relats curts de ficció i obres d'assaig de viatges.
Va contraure matrimoni amb Hiram Edward Jones, un comerciant de mobles de Cedar Rapids (comtat de Linn, Iowa) el 1884. Va morir a Cuba mentre s'hi trobava de vacances i és enterrada al cementiri d'Oak Hill, al mateix municipi.

## Referències

* ↑ «Authors : Two Women of the West : SFE : Science Fiction Encyclopedia». [Consulta: 6 abril 2021].
* ↑ «Alice Ilgenfritz Jones (1846-1906) - Find A Grave...» (en anglès). [Consulta: 6 abril 2021].
# Royal Ulster Constabulary

La Policia Reial de l'Ulster (anglès: Royal Ulster Constabulary, RUC) és una emanació de la Royal Irish Constabulary. Va mantenir l'ordre a l'Ulster des de l'1 de juny de 1922 al 2001 data en la qual esdevé el Servei de Policia d'Irlanda del Nord. Es va enfrontar a l'IRA Provisional i va perdre nombrosos policies en atemptats en el transcurs del conflicte nord-irlandès. El seu reclutament essencialment protestant o unionista li va ser sovint retret, amb denúncies sobre connivència amb paramilitars lleialistes que van provocar diverses investigacions, la més recent de les quals va ser publicada per l'ombudsman de la policia, Nuala O'Loan. L'informe va identificar la connivència de la policia, el CID i la Special Branch amb el terrorisme, però cap membre de la RUC ha estat acusat ni condemnat per cap acte criminal com a conseqüència d'aquestes investigacions. L'ombudsman va afirmar en les seves conclusions que no hi havia cap raó per creure que les conclusions de la investigació fossin incidents aïllats.
Fruit de les reformes engegades com a conseqüència del procés de pau nord-irlandès, la RUC va ser substituïda pel Servei de Policia d'Irlanda del Nord (PSNI) l'any 2001. L'antiga força policial es va canviar el nom i es va reformar, tal com preveu la versió final llei de la policia d'Irlanda del Nord (Police Act 2000).

## Referències

* ↑ «NI police collusion 'confirmed'» (en anglès). BBC, 22-01-2007 [Consulta: 9 desembre 2020].
* ↑ Deacon 2012, p.218

## Bibliografia

* Deacon, Russell. Devolution in the United Kingdom. Edinburgh University Press, 2012. ISBN 9780748669714.
# Tirà reial del Chocó

El tirà reial del Chocó (Conopias albovittatus) és un ocell de la família dels tirànids (Tyrannidae).

## Hàbitat i distribució

Habita boscos, clars, vegetació secundària i bosc obert de les terres baixes de l'est d'Hondures, Costa Rica, centre i est de Panamà, oest de Colòmbia i nord-oest de l'Equador.

## Referències

* ↑ «Tirà reial del Chocó». Cercaterm. TERMCAT, Centre de Terminologia. Rev. 20/01/2023(català)
# Brunettia chydaea

Brunettia chydaea és una espècie d'insecte dípter pertanyent a la família dels psicòdids que es troba a Indonèsia: Irian Jaya.

## Referències

* ↑ Annandale, 1910. Rec. Indian Mus., 5, 141. «Enllaç». Arxivat de l'original el 2016-03-03. [Consulta: 9 març 2012].
* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)
# Eisenschmitt

Eisenschmitt és un municipi situat al districte de Bernkastel-Wittlich, a l'estat federat de Renània-Palatinat (Alemanya). La seva població estimada a finals de 2016 era de 320 habitants.
Està situat al centre-nord de l'estat, a l'est de la ciutat de Trèveris i prop de la riba del riu Mosel·la, un afluent del Rin per l'esquerra.

## Referències

* ↑ Citypopulation.de Estadístiques del municipi. Consultat el 20 de juny de 2018
# Top of the Pops

Top of the Pops, també conegut com a TOTP, és un programa musical de televisió d'origen britànic i que s'emet des de fa molt de temps, fet i emès per la BBC. S'emetia originalment cada setmana, principalment a la BBC One, des de l'1 de gener de 1964 fins al 30 de juliol de 2006.
Cada programa consistia en actuacions d'alguns dels discos de música pop més venuts durant la setmana, generalment excloent qualsevol dada de música que aparegués de nou a la llista, incorporant un resum de la llista de senzills d'aquella setmana. El nom original del programa era Top 20, tot i que va variar al llarg de la seva història. Com a Top 30 es va utilitzar des del 1969, i a partir del 1984 es va conèixer com a Top 40.
"I Only Want to Be with You" de Dusty Springfield va ser la primera cançó presentada a TOTP, mentre que els Rolling Stones van ser la primera banda a actuar, amb "I Wanna Be Your Man". Snow Patrol va ser l'últim grup a tocar en directe al programa setmanal, tot i interpretant el seu senzill "Chasing Cars". Status Quo va fer més aparicions que qualsevol altre artista, amb un total de 87 (la primera va ser amb "Pictures of Matchstick Men" el 1968 i l'última amb "The Party Ain't Over Yet" el 2005).
El Dia de Nadal es van emetre edicions especials amb alguns dels senzills més venuts de l'any i el número u de Nadal. Encara que l'espectacle setmanal es va cancel·lar el 2006, l'especial de Nadal va continuar anualment. També s'han emès edicions de cap d'any a la BBC1, encara que en gran part inclouen els mateixos programes i cançons que es programen per Nadal. Amb un canvi de format, els especials festius no van tornar el 2022 i van ser substituïts per un programa d'antologia de final d'any a BBC Two. No obstant, el projecte va sobreviure amb el nom Top of the Pops 2, el qual va començar el 1994 i inclou actuacions vintage dels arxius de Top of the Pops. Tot i que TOTP2 va deixar de produir nous episodis des del 2017, encara es mostren algunes repeticions d'episodis anteriors

## Referències

* ↑ Humphries, Patrick. Top of the Pops 50th Anniversary (en anglès). McNidder and Grace Limited, 2013-11-28. ISBN 978-0-85716-063-8.
* ↑ «BBC says fond farewell to Top of the Pops». BBC - Press Office, 20-06-2006. [Consulta: 19 novembre 2023].
* ↑ Savage, Mark «And the most-played song on UK radio is... Chasing Cars by Snow Patrol» (en anglès). BBC News, 17-07-2019.
* ↑ «Status Quo: Top of Top of the Pops» (en anglès). BBC News, 21-06-2006.
* ↑ Plunkett, John «Show's over for Top of the Pops» (en anglès). The Guardian, 20-06-2006. ISSN: 0261-3077.
* ↑ «BBC - Top of the Pops - FAQ's». bbc.co.uk. [Consulta: 19 novembre 2023].
* ↑ Todd, Ben. «News: latest stories, exclusives, opinion & analysis - Mirror Online» (en anglès). Sunday Mirror, 24-09-2006. [Consulta: 19 novembre 2023].
# Transandinomys bolivaris

Transandinomys bolivaris és una espècie de mamífer rosegador de la família dels cricètids. Viu a altituds de fins a 1.500 msnm a Colòmbia, Costa Rica, l'Equador, Hondures, Nicaragua i Panamà. Els seus hàbitats naturals són els boscos perennifolis de plana i les selves nebuloses montanes. Es creu que no hi ha cap amenaça significativa per a la supervivència d'aquesta espècie, però les poblacions de l'oest de Colòmbia i l'Equador estan afectades per la desforestació.

## Referències

* ↑ Gómez-Laverde, M.; Pino, J. Transandinomys bolivaris. UICN 2016. Llista Vermella d'espècies amenaçades de la UICN, edició 2016, consultada el 23 febrer 2017.
Espècies d'orizominis :
Regne: Animalia · Embrancament: Chordata · Classe: Mammalia · Ordre: Rodentia · Família: Cricetidae ·  Subfamília: Sigmodontinae :
# Torre de la Llotja (Tortosa)

La torre de la Llotja és una torre de defensa de Tortosa (Baix Ebre) inclosa a l'Inventari del Patrimoni Arquitectònic de Catalunya.

## Descripció

És un edifici de planta rectangular de 5,8 m per 8,20 m de base per uns 5 m d'altura a l'interior, coberta amb volta de canó apuntada, obrada amb maçoneria encofrada amb lloses col·locades a plec de llibre. Consta d'una sola planta coberta amb volta i terrassa.
Els murs són considerablement gruixuts: 1,90 m, tenen nucli de maçoneria revestit per ambdues cares de carreuat regular molt bo, aparellat a trencajunt. La comunicació amb el pis superior es feia per una trapa oberta al mig de la volta i per una escala de caragol que penetra el mur de tramuntana, vora l'angle de ponent. L'angle sud-est està apuntalat per dos contraforts.
El mur sud es troba molt debilitat per l'arrencament de carreus.

## Història

Les restes denoten una construcció important, de dues o tres plantes, feta probablement el segle xiii. La documentació templera i hospitalera més les característiques de l'edifici indueixen a pensar que fou una seu secundària templera de Prat i que serví d'habitatge del procurador de la comanda.
El capbreu de 1743 assenyala que en aquest indret de la Font de Quinto hi havia vestigis d'una casa, notícia que indica que l'edifici fou víctima d'un gravíssim espoli ja en el segle xviii, presumiblement per aprofitar-ne la pedra. La planta baixa se salvà de l'enderroc segurament per a donar-li un ús agrícola; de fet, aquesta ha estat la seva utilització durant molts anys. Hom s'interroga sobre la procedència d'un qualificatiu popular de connotacions marineres com la Llotja, que no poden justificar ni la tipologia de l'edifici ni la història. Tenim la impressió que és un topònim bastant recent, ja que no figura ni en la documentació consultada ni en l'exhaustiu recull de toponímia popular tortosina. És possible que la causa d'aquest nom es relacioni amb la suposició, que circulà per Tortosa a començaments de segle, de l'existència a Campredó d'un port marítim a l'Edat Mitjana, teoria que fou desautoritzada amb contundència per Carreras Candi.

## Referències

* 1 2 3 4 5 «Torre de la Llotja». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 agost 2014].
# Turó d'en Vinyals

El Turó d'en Vinyals és una muntanya de 74 metres que es troba al municipi de Flaçà, a la comarca del Gironès.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Traun

«Traun» té aquests significats:
* Traun (ciutat), ciutat Àustria a l'Alta Àustria
* Riu Traun, afluent del Danubi a l'Alta Àustria
* Comtat d'Abensberg-Traun, casa comtal del Sacre Imperi Romanogermànic originada al Traungau Alta Àustria
# Trausis

Els trausis (en llatí trausi, en grec antic Τραύσοι) eren un poble de Tràcia. Ocupaven el sud-est dels monts de Ròdope, a l'oest del riu Hebros.
Heròdot explica alguns dels seus costums: quan naixia un fill, els seus parents s'asseien al seu entorn i li explicaven les desventures que passaven als éssers mortals i lamentaven la seva sort. Quan un moria l'enterraven amb alegres festes per celebrar que deixava enrere les coses dolentes de la vida. Pomponi Mela segueix Heròdot en parlar dels costums d'aquest poble.
L'enciclopèdia Suides i Hesiqui de Milet parlen d'una tribu escita anomenada també trausis, que segons Esteve de Bizanci podrien ser els agatirsos. També Esteve de Bizanci parla d'un poble celta que portava el nom de trausis i alguns autors han suposat que els trausis de Tràcia i els celtes trausis eren el mateix poble, cosa que Estrabó desmenteix expressament.

## Referències

* ↑ Smith, William (ed.). «Trausi». Dictionary of Greek and Roman Geography (1854). [Consulta: 22 gener 2021].
# Trikeraia

Trikeraia és un gènere de plantes de la família de les poàcies. És originari del Pakistan al Tibet. Fou descrit per Norman Loftus Bor i publicat a Kew Bulletin 9(4): 555, f. s.n. 1954. (2 Març de 1955)

## Espècies

* Trikeraia hookeri (Stapf) Bor
* Trikeraia oreophila Cope
* Trikeraia pappiformis (Keng) P.C. Kuo & S.L. Lu
* Trikeraia tianshanica S.L. Lu & X.F. Lu

## Referències

* 1 2 Watson L, Dallwitz MJ. «The grass genera of the world: descriptions, illustrations, identification, and information retrieval; including synonyms, morphology, anatomy, physiology, phytochemistry, cytology, classification, pathogens, world and local distribution, and references». The Grass Genera of the World, 2008. Arxivat de l'original el 2017-10-24. [Consulta: 16 març 2010].
* 1 2 «Trikeraia». Tropicos.org. Missouri Botanical Garden. [Consulta: 6 novembre 2014].

## Enllaços externs

* Clayton, W.D., Harman, K.T. and Williamson, H. (2006 en endavant). Trikeraia Arxivat 2011-06-04 a Wayback Machine.. A: GrassBase - The Online World Grass Flora.
# Unity

«Unity» té aquests significats:
* Toponímia:
** Unity (Maine)
** Unity (Nova Hampshire)
** Unity (Oregon)
** Unity (Wisconsin)
** Unity Village, població dels Estats Units a l'estat de Missouri.
** West Unity, població dels Estats Units a l'estat d'Ohio.
** Unity o Unitat (estat), estat del Sudan del Sud i abans del Sudan
* Informàtica:
** Unity (entorn d'escriptori)
** Unity (motor de videojoc)
* Política: Unity (Irlanda del Nord), partit polític d'Irlanda del Nord
* Tecnologia: Unity (mòdul ISS), mòdul de l'Estació Espacial Internacional
# Tréduder

Tréduder (en bretó Treduder) és un municipi francès, situat a la regió de Bretanya, al departament de Costes del Nord. L'any 2006 tenia 187 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 204 | 212 | 155 | 156 | 157 | 163 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001 | Jean-Claude Paris | |
# Trédion

Trédion (en bretó Tredion) és un municipi francès, situat a la regió de Bretanya, al departament d'Ar Mor-Bihan. L'any 2006 tenia 1.008 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 788 | 806 | 905 | 850 | 875 | 888 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Jean-Pierre Rivoal | |
# Tréflévénez

Tréflévénez (en bretó Trelevenez) és un municipi francès, situat a la regió de Bretanya, al departament de Finisterre. L'any 2006 tenia 284 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 235 | 187 | 178 | 206 | 252 | 221 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Anne-Marie Emily | |
# Trofeu Melinda

El Trofeu Melinda (en italià Trofeo Melinda) va ser una competició ciclista d'un sol dia que es disputava anualment, durant el mes d'agost, al Trentino - Tirol del Sud, Itàlia. La primera edició es disputà el 1992 i Francesco Casagrande és l'únic ciclista que ha guanyat la cursa en dues ocasions.
Des del 2005 la cursa va formar part de l'UCI Europa Tour.
El 2015 es va anunciar que el Trofeu Melinda s'unia al Giro del Trentino i passaria a ser conegut com a Giro del Trentino-Melinda

## Palmarès

| Any | Vencedor | Segon | Tercer |
| 1992 | Maurizio Fondriest | Gianni Bugno | Viatxeslav Iekímov |
| 1993 | Stefano della Santa | Mauro Gianetti | Wladimir Belli |
| 1994 | Massimo Podenzana | Francesco Casagrande | Gianni Faresin |
| 1995 | Pascal Richard | Felice Puttini | Gianni Faresin |
| 1996 | Andrea Tafi | Massimo Podenzana | Filippo Casagrande |
| 1997 | Michele Bartoli | Wladimir Belli | Stefano Checchin |
| 1998 | Rodolfo Ongarato | Alessandro Baronti | Dario Frigo |
| 1999 | Mauro Gianetti | Carlo Finco | Andrea Ferrigato |
| 2000 | Gorazd Štangelj | Michele Bartoli | Oscar Mason |
| 2001 | Francesco Casagrande | Gianni Faresin | Patrice Halgand |
| 2002 | Laurent Dufaux | Francesco Casagrande | Davide Rebellin |
| 2003 | Francesco Casagrande | Davide Rebellin | Danilo Di Luca |
| 2004 | Davide Rebellin | Paolo Tiralongo | Dario Frigo |
| 2005 | Damiano Cunego | Stefano Garzelli | Luca Mazzanti |
| 2006 | Stefano Garzelli | Giovanni Visconti | Santo Anzà |
| 2007 | Santo Anzà | Luca Mazzanti | Volodímir Zagorodni |
| 2008 | No assignat | Stefano Garzelli | Mauro Finetto |
| 2009 | Giovanni Visconti | Stefano Garzelli | Miguel Ángel Rubiano |
| 2010 | Vincenzo Nibali | Vladislav Boríssov | Giovanni Visconti |
| 2011 | Davide Rebellin | Miguel Ángel Rubiano | Domenico Pozzovivo |
| 2012 | Carlos Betancur | Moreno Moser | Giampaolo Caruso |
| 2013 | Ivan Santaromita | Michele Scarponi | Davide Rebellin |
| 2014 | Vincenzo Nibali | Davide Formolo | Matteo Rabottini |

## Notes

* ↑ «Da Giro del Trentino e Trofeo Melinda nasce Giro del Trentino-Melinda». trofeomelinda.it, 07-01-2015 [Consulta: 26 abril 2015].
* ↑ Inicialment vencedor l'italià Leonardo Bertagnolli, el 2014 fou desqualificat de tots els seus resultats obtinguts entre el 2003 i el 2011. Tot i que alguns webs van reassignar les places vacants, l'UCI no ho va fer. (Llistat de sancions)
* 1 2 Aquesta edició servia també com a Campionat d'Itàlia en ruta

## Enllaços externs

* Web oficial Arxivat 2007-09-28 a Wayback Machine.
* Palmarès a memoire-du-cyclisme.eu
# Turó dels Oriols

El Turó dels Oriols és una muntanya de 323 metres que es troba entre els municipis d'Argentona i de Cabrera de Mar, a la comarca del Maresme.
# Tuberoschistura baenzigeri

Tuberoschistura baenzigeri és una espècie de peix de la família dels balitòrids i de l'ordre dels cipriniformes.
És un peix d'aigua dolça, demersal i de clima tropical.
Es troba a Àsia: la península de Malaca i les conques dels rius Chao Phraya i Maeklong.
Les seues principals amenaces són les modificacions antropogèniques dels rius (reducció o interrupció del cabal i increment de la sedimentació), la desforestació i les pràctiques agrícoles gens sostenibles.

## Morfologia

* Els mascles poden assolir 4,2 cm de longitud total.
* 13-14 radis tous a l'aleta dorsal i 8 a l'anal.
* 9-10 1/2 radis ramificats a l'aleta dorsal.
* L'anus es troba a sota dels radis ramificats núms. 2 i 3 de l'aleta dorsal.
* La distància de l'anus a l'origen de l'aleta anal és més gran que la longitud de la base de l'aleta dorsal.

## Referències

* 1 2 Catalogue of Life (anglès)
* ↑ The Taxonomicon (anglès)
* 1 2 3 FishBase (anglès)
* ↑ Zakaria-Ismail, M., 1988. First record of Nemacheilus baenzigeri (Kottelat, 1983) (Pisces: Homalopteridae) from Peninsular Malaysia. Indo-Malayan Zoology 5: 41-44.
* ↑ UICN (anglès)

## Enllaços externs

* AQUATAB (txec)
# Unió de Sindicats Autònoms Sudtirolesos

Unió de Sindicats Autònoms Sudtirolesos (alemany: Autonomer Südtiroler Gewerkschaftsbund, ASGB) és un sindicat autonomista sudtirolès. Inicialment al Tirol del Sud hi havia una secció local de la CGIL, la Camera dei Lavoro, la composició de la qual era formada per dirigents polítics i no tenia en compte la situació ètnica i lingüística del país.
La falta de representació per als treballadors germanòfons i ladins i els antagonismes polítics provocaren el 1950 l'escissió del sindicat democristià Südtiroler Gewerkschaftbund (SGB), associat a la CISL. Inicialment era format per treballadors italians i alemanys, però el 1957 els germanòfons demanaren la creació d'un sindicat ètnic per a ells, i en aquesta reclamació van obtenir el suport del SVP, creat el 1945.
El sindicat es va crear el 1964 com a tal a Meran, per a alemanys i ladins. Els sindicats nacionals criticaren el fet com un intent de dividir la classe treballadora i una maniobra del SVP. Aquesta manca de reconeixement els suposà un problema seriós, ja que no es podien constituir en patronat i no podien fer convenis col·lectius en alemany perquè els altres sindicats no els donaven informació. El 1967, però, arribaren a un acord amb la UIL i amb el sindicat austríac ÖGB, i actuà com a secció germanòfona de la UIL.
Durant els anys setanta va augmentar força d'afiliats mercè l'estatut dels treballadors italià (llei 300/1970), que reconeixia als sindicats un rol important a l'empresa. Arribà a ser el sindicat més representatiu de la petita i mitjana empresa sudtirolesa, cosa que comportà friccions amb la UIL que provocaren el trencament de l'acord el 1976. Això el deixava en situació d'inferioritat respecte als sindicats a nivell nacional, als que no volia unir-se a la proposta de crear un sindicat provincial únic, i mantenir la independència. El 1978 fou parificat a nivell nacional mercè un acord amb el govern provincial.

## Enllaços externs

* (alemany) ASGB
# Unió de Tradicionalistes Georgians

Unió de Tradicionalistes Georgians (georgià ქართველ ტრადიციონალისტთა კავშირი Kartvel Traditsionalistta Kavshiri) és un partit polític de Geòrgia. Fou creat el 1942 a Berlín per distingits emigrats georgians com el príncep Irakli Bagration-Mukhraneli (president), Zurab Avalishvili, Mikheil Tsereteli, Grigol Robakidze, Kita Chkhenkeli, Shalva Maglakelidze, Shalva Amirejibi, Spiridon Kedia, Markoz Tugushi, Giorgi Kvinitadze, Leo Kereselidze, Revaz Gabashvili, David Vachnadze, Alexandre Asatiani, Svimon Tsitsishvili i altres.
Els seus objectius eren lluitar per a la restauració de la independència estatal de Geòrgia i la restauració d'una monarquia constitucional. Durant la Segona Guerra Mundial la Unió va col·laborar amb la Wehrmacht alemanya.
En 1989 la Unió va ser restaurada a Tbilisi com a partit pro-occidental, partidari de l'economia de lliure mercat i l'entrada de Geòrgia a l'OTAN i a la Unió Europea. El 1990 - 1992 aquesta organització formà part de la coalició de partits polítics Mrgvali Magida - Tavisupali Sakartvelo (Taula Rodona - Geòrgia Lliure), liderada per Zviad Gamsakhurdia, que va guanyar les primeres eleccions pluripartidistes el 28 d'octubre de 1990. El cap de la Unió, Akaki Asatiani, va ser vicepresident (1990 - 1991) i president (1991 - 1992) del Consell Suprem de la República de Geòrgia. A les eleccions legislatives georgianes de 1995 va obtenir 89.752 vots (el 4,22%) i 2 escons al Parlament de Geòrgia.
A les eleccions legislatives georgianes de 2004 el partit formà part de l'Aliança Democràtica Nacional, que només va obtenir el 2,5% dels vots i cap escó. A les eleccions legislatives georgianes de 2008 es presentà com a part del Bloc Electoral Tradicionalistes – Geòrgia Nostra i Partit de les Dones, però només va obtenir 7.880 vots (0,44%) i no obtingué representació parlamentària.

## Referències

* Partits polítics georgians 199 (anglès) PDF (991 kB)
# Vallalta (desambiguació)

«Vallalta» té aquests significats: